Okresná prokuratúra Bratislava I 
Kvetná 13, 820 05 Bratislava 2

Sp. zn. : 1 Pv 563/12/1101	Bratislava I, 9.4.2014
EEČ : 2-8-136-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 9.4.2014, spisová značka 1 Pv 563/12/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
19. 11. 2012 v čase okolo 23:00 hodiny v Bratislave, na Námestí Slobody, sediac na kovovej lavičke, u seba neoprávnene prechovával v alobale zabalené konope s celkovou hmotnosťou 699 mg, pričom vykonanou epertízou Kriminalistickým a expertíznym ústavom PZ Bratislav bolo zistené, že rastlina konope obsahovala 20 mg účinnej látky tetrahydokanabinol, ktorá je spôsobilá po aplikovaní ovplyvniť stav ľudskej psychiky pôsobením na centrálny nervový systém a z uvedeného množstva  by bolo možné pripraviť dve obvykle jednorázové dávky drogy, pričom rastlina rodu Cannabis je podľa zákona číslo 139/1998 Z. z., v znení noviel, zaradená do I. skupiny omamných látok a tetrahydrokanabinol (účinná látka - THC) je v zmysle citovaného zákona zaradená do I. skupiny psychotropných látok. Súčasne podľa ustanovenia § 216 odsek 2 Trestného poriadku bola obvinenému XXXXX určená skúšobná doba v trvaní 18 (osemnásť) mesiacov, ktorá mu začala plynúť právoplatnosťou  uznesenia o podmienečnom zastavení trestného stíhania. Skúšobná doba obvinenému uplynula 25. 03. 2014.

XXXXX
Odôvodnenie:
Uznesením prokurátora Okresnej prokuratúry Bratislava I  číslo konania 1 Pv 563/12-7 z 25. marca 2013 bolo podľa ustanovenia § 216 odsek 1 Trestného poriadku podmienečne zastavené trestné stíhanie obvineného XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona.
     
Podľa § 216 odsek 2 Trestného poriadku bola obvinenému určená skúšobná doba v trvaní dvanásť (12) mesiacov od právoplatnosti uznesenia o podmienečnom zastavení trestného stíhania, ktorá mu uplynula dňom 25. marca 2014.

Preskúmaním na vec sa vzťahujúceho spisového materiálu som zistila, že obvinený XXXXX v skúšobnej dobe podmienečného zastavenia trestného stíhania, od 25. 03. 2013 do 25. 03. 2014, viedol riadny život, pretože v tomto čase, podľa odpisu z registra trestov z 26. 03. 2014, nespáchal žiaden ďalší trestný čin a podľa oznámenia Okresného úradu v Bratislave z 03. 04. 2014 sa nedopustil ani priestupku.  

Na základe uvedených skutočností som dospela k záveru, že obvinený XXXXX sa v skúšobnej dobe osvedčil a preto som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Pažitná
prokurátorka